
Varaždin, 20. ožujka 2025. godine
Z A P I S N I K
Sa 51. sjednice Upravnog vijeća Ljekarne Varaždinske županije (dalje u tekstu: Upravno vijeće), održane dana 20. ožujka 2025. godine s početkom u 15:15 sati.
Predsjednica Upravnog vijeća pozdravlja prisutne članove te sukladno članku 13. Poslovnika o radu Upravnog vijeća zaključuje da su sjednici Upravnog vijeća nazočni članovi:
1. Maja Hrešć, predstavnica osnivača ,predsjednica Upravnog vijeća,
1. Robert Dukarić, predstavnik osnivača, Predsjednica Upravnog Vijeća,
1. Krešimir Grđan, predstavnik osnivača,
1. Draženka Vincek Mišak, predstavnica radnika visokoškolske spreme,
1. Silvija Modrić, predstavnica radnika.
	Predsjednica Upravnog vijeća utvrđuje da postoji kvorum za pravovaljano odlučivanje i donošenje odluka. Također konstatira da su sjednici nazočni i ravnatelj Ljekarne Mirko Magić, zapisničar Matija Hlad, mr.sci. Maja Šegović, zamjenica ravnatelja, Vlasta Tuđa, voditeljica računovodstva, i Slavica Čelar, predsjednica Stručnog vijeća Ljekarne Varaždinske županije.
Predsjednica daje na raspravu predloženi dnevni red:
1. [bookmark: _Hlk192673251]Verifikacija Zapisnika sa 50. sjednice Upravnog vijeća od 27. veljače 2025. godine
Referent: Maja Hrešć, predsjednica;
2. Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2025. godine do 31. siječnja 2025. godine
Referent: Vlasta Tuđa, voditeljica računovodstva
3. Donošenje Odluke o preuzimanju Ljekarne Božica Lončarić, mag.pharm., Trg Sv. Vida 1, 42205 Vidovec
Referent: Mirko Magić, ravnatelj
4. Donošenje Odluke o odobrenju zapošljavanja 2 magistra farmacije (m/ž) na neodređeno
Referent: Mirko Magić, ravnatelj
5. Donošenje Odluke o odobrenju zapošljavanja 2 farmaceutska tehničara (m/ž) na neodređeno
Referent: Mirko Magić, ravnatelj
6. Odluka o sudjelovanju Ljekarne Varaždinske županije u specijalističkom usavršavanju magistara farmacije: klinička farmacija – javno ljekarništvo
Referent: Mirko Magić, ravnatelj
7. Razno.

Predloženi dnevni red je prihvaćen jednoglasno.

TOČKA 1. DNEVNOG REDA
Verifikacija Zapisnika sa 50. sjednice Upravnog vijeća od 27. veljače 2025. godine
Referent: Maja Hrešć, predsjednica Upravnog vijeća
	Predsjednica poziva članove da iznesu primjedbe. 
	Silvija Modrić pita je li njezin zahtjev za povećanjem koeficijenata priložen ovom zapisniku na što zapisničar odgovara potvrdno. 
	Slavica Čelar navodi da na 5. stranici treba izmijeniti dva puta „prihod“ sa „dobit“. 
	Zapisničar ispravlja navedeno. 
	Zapisnik sa 50. sjednice je verificiran jednoglasno.

TOČKA 2. DNEVNOG REDA
Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2025. godine do 31. siječnja 2025. godine;
Referent: Vlasta Tuđa, voditeljica računovodstva;
	Predsjednica daje riječ voditeljici računovodstva Ljekarne Varaždinske županije, gđi. Vlasta Tuđa.
Financijsko izvješće Ljekarne Varaždinske županije za razdoblje od  01. siječnja 2025. do 31. siječnja 2025. godine sastavljen je prema odredbama Zakona o računovodstvu i primjenom Hrvatskih standarda financijskog izvještavanja.
Iz dostavljenih podataka vidljivo je da su ostvareni:
· Ukupni prihodi 			1.970.039,39 €
· Ukupni rashodi 			1.891.986,22 €
· Višak prihoda nad rashodima  	78.053,17 €

U usporedbi s istim razdobljem prethodne godine, ukupni prihodi veći su za 47,38%, dok su ukupni rashodi veći za 49,85 %. Rast prihoda rezultat je većeg broja ljekarničkih jedinica jer su u siječnju 2025. godine vraćene iz zakupa ljekarne u Varaždinskim Toplicama i Petrijancu. Trenutno u sastavu Ljekarne Varaždinske županije posluje 18 ljekarni dok ih je u istom razdoblju prošle godine bilo 15. 
S druge strane, rashodi bilježe brži rast u odnosu na rast prihoda na što su utjecali povećani troškovi uslijed vraćanja iz zakupa gore spomenutih ljekarni te isplaćena otpremnina.
Predsjednica se zahvaljuje te otvara raspravu.
Slavica Čelar pita zašto su razlike u cassa sconta skoro pa iste u odnosu na 2024. godinu. Vlasta Tuđa govori kako je lani dosta odobrenja knjiženo na prvi mjesec 2024. godine, a sve radi objektivnosti i što boljeg prikazivanja navedenog prihoda. 
Slavica Čelar pita za ostala potraživanja – 3.500,00 € Ministarstvo zdravstva RH. Ravnatelj odgovara kako je to dug za Ukrajince koji su bili smješteni u Varaždinskim Toplicama. Navodi kako se čeka uplata EU na temelju koje će onda nama Ministarstvo isplatiti dug. 
Predsjednica zatvara raspravu te otvara glasanje.
Upravno vijeće jednoglasno donosi Odluku o prihvaćanju Financijskog izvješća o poslovanju Ljekarne Varaždinske županije za razdoblje 01. siječnja 2025. godine do 31. siječnja 2025. godine.

TOČKA 3. DNEVNOG REDA
Donošenje Odluke o preuzimanju Ljekarne Božica Lončarić, mag.pharm., Trg Sv. Vida 1, 42205 Vidovec
Referent: Mirko Magić, ravnatelj
Predsjednica daje riječ ravnatelju, Mirku Magiću.
Ravnatelj navodi kako je zakupnica odlučila sa 30. lipnja 2025. godine odlazi u starosnu mirovinu, i to prije isteka trenutno važećeg ugovora o zakupu te predlaže Upravnom vijeću da se donese predmetna odluka. Od radne snage preuzeli bi jednog farmaceutskog tehničara (m/ž) pod uvjetom da isti potpiše ugovor o radu.
	Predsjednica otvara raspravu.
Predsjednica zaključuje raspravu te otvara glasovanje. 
	Upravno vijeće jednoglasno donosi Odluku o preuzimanju Ljekarne Božica Lončarić, mag.pharm., Trg Sv. Vida 1, 42205 Vidovec.



TOČKA 4. DNEVNOG REDA
Donošenje Odluke o odobrenju zapošljavanja 2 magistra farmacije (m/ž) na neodređeno
Referent: Mirko Magić, ravnatelj
Predsjednica daje riječ ravnatelju, Mirku Magiću.
Ravnatelj navodi kako je od zadnje sjednice (27.02.2025.) otkaz uručilo 2 magistara farmacije i da Ljekarna pokreće postupak zapošljavanja 2 magistara farmacije te sukladno tome predlaže Upravnom vijeću donošenje predmetne Odluke.
	Predsjednica se zahvaljuje te otvara raspravu.
	Draženka Vincek Mišak navodi kako već godinu dana govore o problemu ulaganja u uvjete rada, edukacije i plaće no da pomaka nema. Navodi kako su tehničari podnijeli svoj zahtjev za povećanjem koeficijenata na prošloj sjednici. Navodi kako ne zna kakva budućnost čeka Ljekarnu iz razloga što se ne ulaže u plaće niti uvjete rada.
	Slavica Čelar navodi kako je od prošle godine otišlo 6 magistara farmacije.
	Ravnatelj pita koliko ih je došlo. 
	Slavica Čelar govori da imamo dvije ljekarne više.
	Robert Dukarić pita koliko imamo zaposlenih magistara farmacije.
	Slavica Čelar smatra da oko 45. Navodi kako je to deficitarno zanimanje te uz to naši kolege odlaze privatnicima ili u druge javne ustanove.
	Ravnatelj navodi kako su kod nas plaće visoke. Navodi kako na burzni nema prijavljenih magistara farmacije i da su ambulante bez lječnika. Navodi i da zapošljavamo 5 magistara iz Međimurske županije, 5 magistara iz Krapinsko-Zagorske županije i da ih ima par iz Zagreba. Smatra da Ljekarna ulaže u edukacije iz razloga što je u 2024. održano 250 edukacija. Govori i da je krenula specijalizacija. Što se tiče plaće, navodi da se držimo Uredbe. 
	Draženka Vincek Mišak smatra da bi imali više mladih zaposlenika kad bi imali bolje uvjete.
	Robert Dukarić pita kakvi su to bolji uvjeti.
	Ravnatelj pita Draženku Vincek Mišak može li reći Robertu Dukariću kakvu plaću ima, kakvo radno vrijeme i kakve uvjete rada, pa da onda Upravno vijeće odluči da li je to u redu ili ne.
	Draženka Vincek Mišak navodi da je jedna kolegica otišla u bolničku ljekarnu, iako ima isti koeficijent, ali radi pon-pet od 07 do 15 sati, bez vikenda i bez dežurstava. Navodi za 2 godine imamo 2 farmaceuta za mirovinu. Smatra da nije u redu zatvarati ljekarne radi manjka magistara jer je stanovništvo nezadovoljno. Smatra da se plaće ne bi smjele utvrđivati na temelju Uredbe, pogotovo s obzirom na nevjerojatnu dobit u 2024. godini. 
	Robert Dukarić pita koja je razlika u uvjetima rada između bolnice i nas.
	Draženka Vincek Mišak navodi kako je ljudima bitno mjesto rada, ulaganje u postojeće ljekarne i preuzete ljekarne.
	Robert Dukarić smatra da se dosta ulaže u ljekarne pri čemu navodi Ludbreg i Ivanec. 
	Draženka Vincek Mišak navodi kako ljudima trebaju osnovne stvari za rad.
	Ravnatelj pita može li navesti jednu stvar.
	Draženka Vincek Mišak navodi kako je Ljekarna Varaždinske Toplice tražila mikrovalnu i da to nije realizirano. 
 	Ravnatelj navodi kako je to istina jer ispada da se u ljekarnama samo jede i pije. 
	Draženka Vincek Mišak navodi da si ljudi nemaju di prigrijati gablec, i da je ovo banalna stvar koju Ljekarna ne može omogućiti. Navodi da trenutno nisu problem prekovremeni sati iako su nekad nedavno bili.
	Ravnatelj navodi kako se za svaki prekovremeni plaća veći postotak (npr. praznik 300%). 
	Robert Dukarić pita koliko dežurnih ljekarni ima na što mu ravnatelj odgovara da samo 1, Ljekarna Centrala. Nakon kratke rasprave o dežurstvu i radnom vremenu ljekarni, Upravno vijeće je informirano da svaki magistar barem jedanput mjesečno dežura. 
	Draženka Vincek Mišak navodi kako ima magistara koji ne žele dežurati i da se to tolerira. Navodi da je najveći problem što nam odlaze mladi ljudi.
	Ravnatelj navodi da je jedna kolegica otišla u Zabok, druga u Zagreb, a prije jedna u Sloveniju. Smatra da smo dovoljno atraktivni poslodavac jer dolaze raditi magistri iz drugih županija. 
	Predsjednica Maja Hrešć se ne slaže sa ravnateljem iz razloga što postoji jako puno radnih mjesta visoke stručne spreme gdje postoje puno bolji uvjeti rada. Također, navodi i da mladi ljudi ne žele raditi. Navodi da njoj na njezinom radnom mjestu ni jedan vikend nije plaćen tako da uopće ne vidi problem. 
	Ravnatelj navodi da smo svjesni problema i da se radi na tome te da se u svrhu toga predlaže donošenje ove Odluke. Navodi i da su ambulante prazne jer nema liječnika. Smatra da nije rješenje da iz bolničkih ljekarni i ostalih županijskih ljekarni dolaze k nama. Navodi da je optimum za Varaždin 10 ljekarni, dok ih je trenutno 14. 
	Predsjednica smatra da nabava mikrovalne i ostalih sitnica bi trebao biti realiziran i da je to minimum koji ne bi trebao biti problem. 
	Draženka Vincek Mišak navodi da su ljudi nezadovoljni i da svaki mladi magistar ima izbora raditi za vikend ili ne pri čemu isti odabiru da neće raditi. 
	Ravnatelj navodi da je primio pisani zahtjev da se magistre u Ivancu izuzmu od dežurstava. 
	Slavica Čelar navodi kako su ljudi kolegijalni i da je naša obveza osigurati dežurstvo.
	Draženka Vincek Mišak navodi kako je odrađeno istraživanje pri čemu je rezultat za magistre farmacije poražavajući, jer 70% odabire druge oblike rada (zastupanje, labaratoriji,…), a ne javno ljekarništvo. S obzirom da preuzimamo još 2 ljekarne u 2026. godine mišljenja je da Ljekarne ne ide u dobrom smjeru.
	Mr.sci. Maja Šegović navodi kako se globalno mijenja cijelo društvo, pa tako i naša struka i naši mladi. Navodi da je, u vrijeme kada je obnašala dužnost voditelja Centrale, dežurala svaki tjedan jedanput. Navodi i problem Ljekarne Ivanec koja radi skoro isti prihod uz puno manje radno vrijeme (07-20 radnim danom i 07-14 subotom), uz veliki pritisak na kolegice koje rade tamo, a posljedično čemu su 2 otišle. Navodi i da nije isto kada one idu iz Ivanca na dežurstvo i neko iz puno manje ljekarne, jer opseg rada nije isti. Smatra da treba poraditi na komunikaciji glede dežurstava i da treba privući nove magistre, pri čemu treba paziti da svi imaju dovoljno snage za privatan život i da sljedeći dan dolaze na posao sretni.
	Draženka Vincek Mišak dodaje kako ima više kolega koji se tako osjećaju po našim ljekarnama diljem županije. Smatra da se ništa ne poboljšava a da je magistara sve manje. 
	Ravnatelj navodi kako je u planu realizacija automatiziranog skladišta (robota) koji bi prema procjenama smanjio opseg rada za 30%. 
Predsjednica zaključuje raspravu te otvara glasovanje. 
	Upravno vijeće jednoglasno donosi Odluku o preuzimanju Ljekarne Božica Lončarić, mag.pharm., Trg Sv. Vida 1, 42205 Vidovec.
 
TOČKA 5. DNEVNOG REDA
Donošenje Odluke o odobrenju zapošljavanja 2 farmaceutska tehničara (m/ž) na neodređeno
Referent: Mirko Magić, ravnatelj
Predsjednica daje riječ ravnatelju, Mirku Magiću.
Ravnatelj navodi kako trenutno imamo 1 farmaceutskog tehničara na određeno zbog povećanog obima posla kojem uskoro istječe ugovor, a da bi na to mjesto trebali zaposliti na neodređeno zbog povećanog obima posla i otvaranja nove ljekarne. Također, prema sistematizaciji radnih mjesta imamo mjesta za zapošljavanje još jednog farmaceutskog tehničara pa predlaže da se donese predmetna Odluka.
Predsjednica zaključuje raspravu te otvara glasovanje. 
	Upravno vijeće jednoglasno donosi Odluku o preuzimanju Ljekarne Božica Lončarić, mag.pharm., Trg Sv. Vida 1, 42205 Vidovec.

TOČKA 6. DNEVNOG REDA
Odluka o sudjelovanju Ljekarne Varaždinske županije u specijalističkom usavršavanju magistara farmacije: klinička farmacija – javno ljekarništvo
Referent: Mirko Magić, ravnatelj
Predsjednica daje riječ ravnatelju, Mirku Magiću.
	Ravnatelj Magić navodi kako je ministrica zdravstva donijela odluku (od 17.12.2024.) u kojoj nam se odobrava 3 specijalizacije (1x ispitivanje i kontrola lijekova,1x farmaceutska tehnologija i 1x klinička farmacija-javno ljekarništvo) od koje prve dvije nam nisu opcije dok ćemo se za treću (javno ljekarništvo) prijaviti na natječaj koji traje do 31.12.2026. godine. Ljekarna bude u obvezi raspisati natječaj (interni ili javni) pri čemu bi se osigurana sredstva (130.000,00 €) koristila za stvarne troškove odrađivanja specijalizacije u trajanju od 3 godine. Vanjski troškovi – edukacije i ostalo, snosi ljekarna. Sve specijalizacije moraju završiti do kraja 2029. godine pri čemu se trajanje može odužiti zbog nekakvih opravdanih razloga ili više sile (npr. rodiljni dopust, duže bolovanje, itd.).
	Draženka Vincek Mišak pita nismo li mi predali zahtjev za 4 specijalizacije.
	Ravnatelj navodi kako smo prijavili 5 specijalizacije pri čemu nam je odobreno ovo što je sad na stolu.
	Slavica Čelar govori kako je bolje išta nego ništa.
	Predsjednica zaključuje raspravu te otvara glasovanje. 
	Upravno vijeće jednoglasno donosi Odluku o izmjenama i dopunama zaključka o najvećem ukupnom iznosu donacija u 2025. godini.

Predsjednica zaključuje sjednicu u 16:05 sati.

	Zapisničar:
Matija Hlad
	Predsjednica Upravnog vijeća
Ljekarne Varaždinske županije
Maja Hrešć

